CELEX: 32017D0811
Language: hr
Date: 2017-05-10 00:00:00
Title: Provedbena odluka Komisije (EU) 2017/811 оd 10. svibnja 2017. kojom se odobrava izmijenjeni plan koji je dostavila Belgija za odobrenje objekata za potrebe trgovine peradi i jajima za valenje unutar Unije na temelju Direktive Vijeća 2009/158/EZ (priopćeno pod brojem dokumenta C(2017) 2947) (Tekst značajan za EGP. )

12.5.2017   
            
            
               HR
            
            
               Službeni list Europske unije
            
            
               L 121/47
            
         PROVEDBENA ODLUKA KOMISIJE (EU) 2017/811
   оd 10. svibnja 2017.
   kojom se odobrava izmijenjeni plan koji je dostavila Belgija za odobrenje objekata za potrebe trgovine peradi i jajima za valenje unutar Unije na temelju Direktive Vijeća 2009/158/EZ
   
      
         (priopćeno pod brojem dokumenta C(2017) 2947)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (1), a posebno njezin članak 3. stavak 2. točku (b),
   budući da:
   
               (1)
            
            
               Člankom 3. stavkom 1. Direktive 2009/158/EZ propisano je da države članice dostavljaju Komisiji plan s opisom nacionalnih mjera koje namjeravaju provoditi radi osiguranja sukladnosti s pravilima iz Priloga II. toj direktivi koja se odnose na odobrenje objekata za potrebe trgovine peradi i jajima za valenje unutar Unije.
            
         
               (2)
            
            
               Belgijski plan posljednji je put odobren Odlukom Komisije 2004/835/EZ (2).
            
         
               (3)
            
            
               Belgijska tijela dostavila su 24. listopada 2016. izmijenjeni plan i zatražila odobrenje izmjena kojima se u obzir uzima napredak u metodama za dijagnosticiranje bolesti koje podliježu programima nadziranja bolesti iz Poglavlja III. Priloga II. Direktivi 2009/158/EZ.
            
         
               (4)
            
            
               Komisija je pregledala taj izmijenjeni plan i on ispunjava kriterije iz Direktive 2009/158/EZ te dopušta ostvarivanje ciljeva iz te direktive, uz uvjet da ga Belgija učinkovito provodi i redovito ažurira. Stoga bi ga trebalo odobriti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Odobrava se izmijenjeni plan s opisom nacionalnih mjera koje će se provoditi radi osiguranja sukladnosti s pravilima iz Priloga II. Direktivi 2009/158/EZ koja se odnose na odobrenje objekata za potrebe trgovine peradi i jajima za valenje unutar Unije propisan člankom 3. stavkom 1. te direktive koji je Komisiji 24. listopada 2016. dostavila Belgija.
   Članak 2.
   Ova je Odluka upućena državama članicama.
   
      Sastavljeno u Bruxellesu 10. svibnja 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 343, 22.12.2009., str. 74.
   
   
      (2)  Odluka Komisije 2004/835/EZ od 3. prosinca 2004. kojom se odobravaju planovi za odobrenje objekata za potrebe trgovine peradi i jajima za valenje unutar Zajednice (SL L 360, 7.12.2004., str. 28.).